cyanic-selkie/wikianc huggingface dataset:
Sotkamon Jymy
Kasvu Superpesiksen menestyneimmäksi
Kaudelle 1991 Sotkamon mestaruus toi mukanaan harjoitusmotivaation ja voitonnälän tukahtumisen, mikä näkyi otteissa runkosarjassa. Pudotuspeleissä joukkue kuitenkin heräsi ja kauden saldona oli hävityn finaalisarjan jälkeen hopeamitalit. Hopeakauden jälkeen pelinjohdossa Aulis Väisänen vaihtui Juha Tanskaseen. Tanskanen palauttikin Jymyn mestariksi voittaen Hyvinkään Tahkon loppuottelusarjan kolmannessa ottelussa tehokkaalla ulkopelillä numeroin 7–1. Kauden päätteeksi Sotkamolaiset putsasivat myös palkintopöydän kauden päätöstilaisuudessa: Janne Vuorinen vuoden pelaajana, Olli Hartikainen vuoden lukkarina ja Juha Tanskanen vuoden pelinjohtajana.
Kaudella 1993 Sotkamo kärsi vain kaksi tappiota Oulun Lipolle runkosarjassa, lyöden kesän aikana huimat 360 juoksua. Finaalisarjassa kaatui tällä kertaa Imatra kahdessa ottelussa ja Sotkamo oli jälleen mestari.
Jaksopeliin, hiekkatekonurmeen ja pesäpallon uusiin tuuliin totutteleminen
Kaudelle 1994 Sotkamoon saatiin uusi hiekkatekonurmi, mikä vaati totuttelua. Myös jaksopeliin siirtyminen tuotti joukkueessa ongelmia, mikä ilmeni säheltämisenä ja turhautumisena. Peliotteet näkyivät lopputuloksessa ja välierissä tuli vastaan putoaminen Hyvinkään Tahkoa vastaan. Pronssiottelussa Jymy kuitenkin voitti Alajärven ja pysyi kiinni mitalikannassa. Kauden 1994 jälkeen joukkueeseen tuli myös neljä uutta pelaajaa ja lukkari Olli Hartikainen lähti pois. Harjoituskauden 1995 aikana pelaajat alkoivat miettimään uutta luovaa ulkopeliä ja pelipaikkaan sidottu tapa muutettiin aktiiviseksi ja liikkuvaksi aluepelaamiseksi. Juha Tanskasen mukaan Janne Vuorisella oli suuri osuus pelitavan uudistamisessa.
Kaudella 1995 oli huomattavissa alusta lähtien, että joukkue tulee menemään jälleen pitkälle. Jymy etenikin älleen varmasti aina loppuotteluihin, jossa se kohtasi Oulun Lipon kolmesti. Ratkaiseva loppuottelu käytiin Oulun kentältä jossa ratkaisu oli jälleen Sotkamon hyväksi ja kuudes mitali 1990-luvulta. Kaudelle 1996 suurin kysymys Sotkamossa oli pelinjohtajan vaihtuminen Tanskasesta Asko Tuhkaseen. Heikosti mennyt halliturnaus motivoi ammattimaisesti suhtautunuta joukkuetta. Joukkueen sisäistä kilpailua otettiin käyttöön Training Camp, joka erotti jyvät akanoista. Runkosarjassa joukkue vielä testasi taktiikkaansa, mutta pudotuspeleissä oli jälleen tutut sävelet: Jymy oli mestari myös kaudella 1996.
Rientolan Nuorisoseurantalon kenttä (1922–1926)
Rientolan Nuorisoseurantalon kenttä oli Sotkamon Jymyn ensimmäinen kotikenttä. Kentän ongelmana oli erityisesti sen pehmeys, joten kentälle ajettiin savea kovikkeeksi. Kenttä toimi Nuorisoseuran urheiluosaston kenttänä 1920-luvun ajan, siihen asti kun toiminta hiljeni Jymyn osalta hetkeksi.
Hiukan urheilukenttä (1946–)
Sodan jälkeen Sotkamon kirkonkylään, Sapsojärven rannalle: Hiukkaan, alettiin rakentamaan urheilukenttää. Kenttä rakennettiin talkootyönä ja rakentamiseen osallistui 176 kyläläistä, joista jotkut saattoivat tehdä töitä jopa 100 tuntia. Kentälle kuljetettiin kuorma-autoilla 212 kuormaa savea ja lisäksi rakentamiseen tarvittiin hiekkaa, sahanpuruja ja hiilimurskaa pinnoitteeksi. Kentälle rakennettiin astettain ylöspäin kohoava katsomo, jonka yhdeksässä penkkirivissä oli tilaa 300 katsojalle. Kentälle tarvittava puutavara saatiin suurimmaksi osaksi lahjoituksina sotkamolaisilta yrityksiltä. Keskuskenttä toimi useiden vuosien ajan yleisurheilun Sotkamon Juhannuskisojen kilpailupaikkana ja katsomot olivat tästä syystä varsin etäällä pelitapahtumista. Vähitellen pesäpalloväki otti kuitenkin kentän käyttöönsä ja juoksuratojen keskellä olevalle nurmialueelle rakennettiin hiekkapintainen pesäpallokenttä. Vanhat yleisurheilukentän juoksuradan takana olevat sekä kotipesän taakse tuodut lisäkatsomot olivat kuitenkin täysin riittämättömät vuosien 1990 ja 1991 menestyshuumassa. Vuonna 1992 Hiukkaan valmistui nykyaikainen katsomo, joka oli katsojakapasiteetiltaan selvästi isompi ja vuonna 1994 kentälle saatiin myös hiekkatekonurmi.
Minot
Minot voi tarkoittaa ainakin seuraavia:
Sotkamon Jymy
Miesten Superpesisjoukkue 2023
alt=|pienoiskuva|Jymyn kotiottelu kaudella 2020.|430x430px
Organisaatio
Sotkamon Jymyn päätoiminnasta vastaa Sotkamon Jymy r.y. Pesäpallon junioritoiminnasta vastaa vuonna 1998 pääseurasta eriytetty JymyPesis r.y. Superpesisjoukkueen toiminnasta vastaavasti vastaa vuonna 2001 perustettu SuperJymy Oy
Sotkamon Jymy r.y.
Sotkamon Jymy r.y. vastaa urheilun yleisseuran asioista.
Johtokunta
Jymy-Pesis r.y.
Jymy-Pesis r.y. vastaa sotkamolaisesta junioripesäpallosta.
Johtokunta:
SuperJymy Oy
SuperJymy Oy on osakeyhtiö, joka vastaa Sotkamon Jymyn Superpesisjoukkueesta. Sotkamolaisen Superjymy Oy:n liiketoiminta koostuu kolmesta osa-alueesta: Sotkamon Jymyn miesten superpesisjoukkueen kilpailutoiminnasta, Vuokatin viihdetapahtumien järjestämisestä sekä mediataulujen mediatilan myynnistä ja hallinnoinnista.
Tunnukset
Sotkamon Jymyn kentälle tulo -kappaleena soi Hurriganesin "Get On".
Palkitut
Etenijäkuningas:
Lyöjäkuningas:
Vuoden jokeri:
Vuoden lukkari:
Vuoden pesäpalloilija:
Vuoden tulokas:
Kultainen maila:
Kultainen räpylä:
Pudotuspelien arvokkain pelaaja:
Saavutukset
Sotkamon Jymy on Suomen kaikkien aikojen menestynein pesäpalloseura. Jymy on voittanut vuosien 1990 ja 2020 välillä 29 miesten pääsarjatason SM-mitalia. Historiansa aikana seura on voittanut 19 Suomen mestaruutta, joista ensimmäinen saavutettiin vuonna 1963. Tämän jälkeen loput 18 mestaruutta on saavutettu vuoden 1990 jälkeen. 1990 oli myös ensimmäinen kausi, kun pääsarjaa alettiin kutsua nykyisellä Superpesis-nimellä. Sotkamon mestaruudet ovat vuosilta 1963, 1990, 1992, 1993, 1995–1997, 2001–2004, 2006, 2009, 2011–2015 ja 2020. Hopeamitaleja on seitsemän kappaletta vuosilta 1991, 2000, 2007, 2008, 2016, 2017 ja 2019. Pronssisia mitaleja on kolme kappaletta: 1994, 2005 ja 2010. Sotkamon Jymy nousi vuonna 2011 pesäpallon maratontaulukon kärkeen ohi Jyväskylän Kirin. Sotkamon Jymyllä oli vuosien 2000 ja 2017 välillä ennätyksellinen 18 mitalin mitaliputki.
Sotkamo on menestynyt myös talvikaudella pelattavassa Hallipesiksen SM-turnauksessa. Sotkamo on voittanut turnauksen seitsemän kertaa: 2000, 2001, 2009, 2011, 2013, 2018 ja 2023. Toiseksi Sotkamo on tullut viisi kertaa: 1994, 1997, 1998, 1999 ja 2002. Kolmanneksi Sotkamo on jäänyt neljästi: 1995, 2008, 2014, 2022.
Maratontaulukko
Sotkamon Jymyn pisteet Superpesiksen/SM-sarjan maratontaulukossa.
Paul Nizan
Paul Nizan (1905 Tours, Ranska – 1940 Audruicq, Ranska ) oli ranskalainen kirjailija ja vuodesta 1929 filosofian lehtori. Hän oli lähtöisin vaatimattomista oloista. Jean-Paul Sartre kuvaa hänen lähtökohtiaan teoksessaan Sanat. Hän oli kommunisti mutta erosi puolueesta Hitlerin ja Stalinin tehtyä hyökkäämättömyyssopimuksen. Hän kaatui rintamalla toisessa maailmansodassa.
.ge
.ge on Georgian Internet-maatunnus. Se otettiin käyttöön vuonna 1992. Sen rekisteröinnit avataan suoraan heti. Georgian maatunnuksiin on saatavilla myös erilaisia etuliitteitä, kuten esimerkiksi .com.ge.
Paul Nizan
Nizania on pidetty sotien välisen ajan merkittävimpiin kuuluvana ranskalaisena kirjailijana. Hän ilmentää teoksissaan eksistentiaalista ahdistusta, ja keskeisiä teemoja ovat ihminen, kuolema ja petos. Unohduksen jälkeen hänen tuotantonsa löydettiin uudestaan 1960-luvulla.
Les Claypool
thumb|Les Claypool vuonna 2011 Leslie Edward "Les" Claypool (s. 29. syyskuuta 1963 Richmond, Kalifornia, Yhdysvallat) on alternative rock -yhtye Primuksen basisti ja laulaja. Claypool on tullut tunnetuksi funkmaisesta, luovasta soittotavastaan. Claypool soittaa mm. Carl Thompsonin nauhatonta 6-kielistä bassoa, jonka nimi on Rainbow Bass.
Ura
Claypool on Primuksen lisäksi mukana useassa projektissa, mm.The Claypool Lennon Delirium, Blind Illusion, Sausage, Les Claypools's Frog Brigade, Oysterhead ja Colonel Claypool's Bucket of Bernie Brains. Claypool on julkaissut soololevyjä omalla nimellään, sekä kahdella muulla nimellä (High Ball with the Devil, sekä Les Claypool And the Holy Mackarel). Claypool on soittanut useilla muiden yhtyeiden ja artistien julkaisuilla, sekä tehnyt musiikillista yhteistyötä mm. Tom Waitsin ja Bucketheadin kanssa.
Muusikon uran lisäksi Claypool on myös kirjoittanut romaanin South of the Pumphouse sekä käsikirjoittanut ja ohjannut elokuvan Electric Apricot, jossa hän näyttelee yhtä pääosaa.
Yksityiselämä
Les Claypool harrastaa intohimoisesti kalastusta ja veneilyä. Useat hänen sanoittamistaan kappaleista käsittelevätkin tätä aihepiiriä.
Vierailemassa
Les Claypool soittaa bassoa levyllä jos ei toisin mainita :
Denis Švidki
Denis Aleksandrovitš Švidki (, s. 21. marraskuuta 1980 Harkova, Ukrainan SNT, Neuvostoliitto) on venäläinen uransa päättänyt jääkiekkoilija. Hän pelsi laitahyökkääjänä.
Jevgeni Paladjev
Jevgeni Paladjev (12. toukokuuta 1948 Öskemen, Neuvostoliitto – 9. tammikuuta 2010 ) oli venäläinen jääkiekkoilija, pelipaikaltaan puolustaja. Hän pelasi 62 maaottelua tehden kahdeksan maalia Neuvostoliiton maajoukkueessa ja Neuvostoliiton mestaruussarjassa hän pelasi 225 liigaottelua tehden 25 maalia. Hän pelasi Spartakin joukkueessa. Paladjev pelasi Summit Series -otteluissa 1972.
Denis Švidki
Ura
Švidki pelasi ensimmäiset miesten pelinsä Lokomotiv Jaroslavlissa, Venäjän superliigassa kaudella 1996–1997. Hän siirtyi kaudeksi 1998–1999 OHL-joukkue Barrie Coltsiin ja voitti toisella kaudellaan siellä OHL:n mestaruuden 2000. Vuonna 1999 Florida Panthers varasi Švidkin NHL:ään ensimmäisellä kierroksella numerolla 12.
Vuodet 2000–2004 Švidki kuului Florida Panthersin organisaatioon, mutta hän pelasi enimmät pelinsä farmijoukkueissa. Hänen pisin kautensa Panthersissa oli ensimmäinen kausi, jolloin hän pelasi 43 ottelua. Yhteensä hän pelasi neljän kauden aikana 76 NHL-ottelua ja teki niissä tehot 11+14=25. Jäähyminuutteja kertyi 30. Kausi 2001–2002 jäi lyhyeksi loukkaantumisten takia.
Švidki palasi Venäjälle, Lokomotiv Jaroslavliin NHL:n työsulkukaudella 2004–2005 ja on sittemmin pelannut kausina 2005–2009 myös Sibir Novosibirskin, Amur Habarovskin ja SKA Pietarin joukkueissa. Švidki saapui Oulun Kärppiin lokakuussa 2009 kuukauden koesopimuksella, muttei saanut sopimusta hänen pelattua neljä ottelua tehoin 0+2=2. Hän pelasi loppukauden Venäjän toiseksi korkeimmalla sarjatasolla Vysšaja Ligassa Jugra Hanty-Mansijskin riveissä.
Marraskuussa 2010 Švidki siirtyi 1+1-vuotisella sopimuksella DEL-joukkue Krefeld Pinguineen. Krefeldissä hän pelasi kaksi kautta ja teki niiden aikana runkosarjassa ja pudotuspeleissä yhteensä 7 maalia ja 29 pistettä. Švidki solmi kesällä 2012 vuoden sopimuksen toisen DEL-seuran, Hannover Scorpionsin kanssa. Hannoverissa pelatun kauden jälkeen Shvidki siirtyi Venäjän II tasolle VHL-liigah Titan Kliniin ja sieltä viiden pelatun ottelun jälkeen Romanian MOL-liigaan. Shvidki päätti uransa kevääseen 2014.
Maajoukkue
Švidki ei ole pelannut miesten arvokisoja, mutta hänellä on allaan kahdet alle 20-vuotiaiden MM-kilpailut (kultaa 1999 ja hopeaa 2000) ja yhdet alle 18-vuotiaiden EM-kilpailut (pronssia 1998).
Upeaherkkusieni
Sienen lakki on 8–20 senttimetriä leveä. Lakki on värilään oljenkeltainen ja siinä on ruskehtavia suomuja. Malto on valkoista ja murrettaessa kellertyvää, joskus punertuvaa. Heltat ovat vaaleat ja vanhemmiten tummuvat. Itiöpöly on mustanruskeaa. Jalka on 10–20 senttimetriä pitkä ja tukeva. Rengas on suuri ja valkoinen. Sienen haju on mantelimainen ja maku miellyttävä. Upeaherkkusieni on erinomainen ruokasieni, mutta sitä ei tule kerätä saastuneilta paikoilta, tienvarsilta tai puistoista, koska se voi tällöin sisältää korkeita raskasmetallipitoisuuksia. Upeaherkkusieni kasvaa usein pihoilla ja puistoissa, mutta myös tammi- ja kuusimetsien karikkeella. Kasvuaika on syyskuusta lokakuuhun. Suomessa upeaherkkusientä tavataan harvinaisena Etelä-Suomessa. Laji on luokiteltu Suomessa elinvoimaiseksi.
Upeaherkkusienen lajinimi augustus on annettu keisari Augustuksen mukaan.
Skotlannin ykkösliiga
Skotlannin ykkösliiga on Skotlannin jalkapallon kolmanneksi korkein sarjataso. Sarja perustettiin 2. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.
Sarjajärjestelmä
Skotlannin ykkösliigassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Mestaruussarjaan ja sijoille 2.-4. päätyneet joukkueet etenevät karsimaan Mestaruussarjapaikasta. Sarjan viimeinen joukkue putoaa Kakkosliigaan ja toiseksi viimeinen joukkue karsii sarjapaikastaan.
Joonas Hänninen
Joonas Hänninen -nimisiä henkilöitä ovat:
Melora Walters
Melora Walters (s. 21. lokakuuta 1959 Saudi-Arabia ) on yhdysvaltalainen näyttelijä.
Ura
Melora Walters on näytellyt muun muassa elokuvissa Kuolleiden runoilijoiden seura (1989), Boogie Nights (1997), Magnolia (1999), Päämääränä Cold Mountain (2003) ja Perhosvaikutus (2004). Hän näytteli Felicityä televisiosarjassa Kohtaloni Los Angeles vuosina 1998–1999. Vuosina 2006–2010 Walters esitti Wanda Henricksonia HBO:n draamasarjassa Big Love. Hän vieraili televisiosarjassa Täydelliset naiset vuonna 2007.
Yksityiselämä
Walters oli naimisissa Christopher Scotellaron kanssa vuosina 1990–1994. Vuonna 1996 hän meni naimisiin näyttelijäkollegansa Dylan Walshin kanssa. Pari erosi vuonna 2003. Waltersilla ja Walshilla on kaksi lasta, poika ja tytär. Walters meni naimisiin Alexander Vendlerin kanssa vuonna 2008, mutta haki avioeroa syksyllä 2010.
Df
Df tai DF tarkoittaa seuraavia:
Bafétimbi Gomis
Ura
Vuonna 2004 Gomis nousi ensi kertaa Saint-Étiennen edustusjoukkueeseen. Ensimmäisellä kaudellaan edustusjoukkueessa hän pelasi 13 ottelua ja teki niissä 2 maalia. Seuraavalla heikosti alkaneella kaudella Gomis lainattiin loppukauden mittaisella sopimuksella Troyesiin. Onnistuneen lainapestin jälkeen, 13 ottelua ja 6 maalia, hän palasi takaisin kasvattajaseuraansa.
Kaudella 2006–2007 Gomis nosti tasoaan ja teki 30 ottelussa 10 maalia. Tahti kiihtyi seuraavalla kaudella kun hän teki 16 maalia 35 ottelussa. Tämän jälkeen hän oli muun muassa eri englantilaisseurojen tarkkailussa, kuten esimerkiksi Newcastlen. Muiden joukkueiden kiinnostuksesta huolimatta Gomis päätti jäädä Saint-Étienneen.
29. heinäkuuta 2009 Gomis siirtyi Lyoniin 13 miljoonan euron siirtosummalla ja sopimus oli pituudeltaan viisivuotinen. Hän voitti Ranskan cupin ja supercupin 2012. Hän pelasi Lyonissa viiden kauden aikana 178 Ranskan pääsarjan ottelua, joissa teki 64 maalia. Hän siirtyi ilmaisella siirrolla Swansea Cityyn kesällä 2014.
Maajoukkue
Gomis sai ensi kertaa kutsun Ranskan maajoukkueeseen 18. toukokuuta 2008. Hän onnistui ensimmäisenä Zinédine Zidanen jälkeen tekemään maajoukkuedebyytissään 2 maalia. Tämä tapahtui 27. toukokuuta 2008 ottelussa Ecuadoria vastaan. Gomis valittiin myös mukaan Ranskan joukkueeseen vuoden 2008 EM-kilpailuihin. Hän pelasi kisoissa kaksi ottelua. Kaikkiaan hän on pelannut 12 maaottelua, viimeksi kesäkuussa 2013.
Ford Escort WRC
Ford Escort WRC kehitettiin Ford Escort RS Cosworth -ralliautosta, kun uudet säännöt sallivat autoihin WRC-luokituksen kaudesta 1997 eteenpäin. Fordin WRC ei ollut alkukaudesta kovin nopea, mutta Carlos Sainzin ja Juha Kankkusen kehittäessä autoa yhdessä, ottivat konkarit Sainzin johdolla kaksoisvoitot Akropolis-rallissa ja Indonesian rallissa. Sainz oli lopulta MM-sarjassa kolmas.
Feldkirchen bei Graz
Feldkirchen bei Graz on kunta Steiermarkin osavaltiossa Itävallassa. Sen asukasluku vuonna 2006 oli 5 244.
Ford Escort WRC
Kaudella 1998 Kankkunen ja Bruno Thiry ajoivat Escort WRC:llä, mutta auto oli jo vanhentunut, ja Fordin kehitystyö oli jo uudessa Ford Focus WRC:ssä. Näin voittoja ei tullut.
Feldkirchen bei Graz
Feldkirchen sijaitsee heti Grazin eteläpuolella, Mur-joen länsipuolella. Se on osa Graz-Umgebungin piiriä ja on käytännössä yksi osavaltion pääkaupungin esikaupungeista. Kunnan pinta-ala on 11,5 neliökilometriä.
Itävallan etelärata kulkee Feldkirchen bei Grazin läpi ja sen varrella on kaksi rautatieasemaa. Yksi niistä on yhteinen asema Seiersbergin kanssa, ja toinen palvelee Grazin lentoasemaa, joka sijaitsee osittain kunnan alueella.
Lahnajärvi (Kangasala, Liehunkulma)
Lahnajärvi on Pirkanmaalla Kangasalla  sijaitseva järvi.
Maantietoa
Järven pinta-ala on 1,8 hehtaaria ja se on 350 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 117,4 metriä mpy.
Ohjelmisto
Ohjelmisto on immateriaalista (ilman fyysistä olomuotoa) ja nimenomaisesti jotain, mikä ei ole konkreettista (laitteistoa). Ohjelmisto on myös tarpeen yleiskäyttöisen tietokoneen käyttämiseen, jota ilman laitteisto ei ratkaise ongelmaa. Termi "ohjelmisto" viittaa yksittäiseen entiteettiin, mutta mitään yksittäistä ei ole: tietokonejärjestelmä koostuu sipulimaisista kerroksista, jossa on useita ohjelmakerroksia laitteistoytimen päällä. Myös laitteiston sisällä on kerroksia kuten mikro-ohjelma ja firmware.
Ohjelmisto koostuu yhdestä tai useammasta tietokoneohjelmasta, väliohjelmasta, ohjelmistokehyksestä tai ohjelmakomponentista (kuten kirjastoista). Ohjelmistotuotteisiin liittyvät usein myös niiden käyttämät tiedostot ja dokumentaatio. Ohjelmistoja ovat esimerkiksi niin tavalliset toimisto-ohjelmistot ja videopelit kuin kokonaiset käyttöjärjestelmätkin. Usein termejä ohjelma ja ohjelmisto käytetään sekaisin sekä toistensa synonyymeina.
Ohjelmat voidaan jakaa kahteen kategoriaan:
Epätoivottava ohjelmisto on haittaohjelma kuten tietokonevirus tai mato.
Historia
Manchesterin yliopiston Small-Scale Experimental Machine (SSEM) oli ensimmäinen tietokone, jossa ohjelmaa voitiin vaihtaa ilman fyysisiä muutoksia tietokoneeseen (tallennetun ohjelman tietokone).
Ennen IBM S/360:tä ja monopolioikeudenkäyntiä IBM:ää vastaan ohjelmistot seurasivat ilmaiseksi tietokoneen mukana tai ne olivat erityisesti käyttötarpeeseen kehitettyjä.
Käsite omisteinen ohjelmisto syntyi vasta vuonna 1983 Applen oikeudenkäynnissä Franklin ACE-tietokoneista.
1950-luvulla julkaistuja varhaisia korkean tason ohjelmointikieliä olivat ALGOL, COBOL, Fortran ja LISP.
Ohjelmien valmistus ja hankinta
Ohjelmistoja voi ohjelmoida itse, niitä voi saada ilmaisohjelmina (vapaan ja avoimen lähdekoodin ohjelmistot) tai niitä voi hankkia kaupallisina valmisohjelmistoina (omisteinen ohjelmisto). Valmisohjelmistot hinnoitellaan usein vielä lisenssipohjaisesti kuten lisenssi per käyttäjä tai lisenssi per suoritin (palvelinohjelmistot). Eräs ohjelmistotyyppi on pilvipalveluna tarjottava Software as a Service (SaaS) -ohjelmistotyyppi, jossa ohjelmistoa vuokrataan. SaaS-mallissa hinnoittelu perustuu käytön laajuuteen kuten projektinhallintatyökalussa hallittavien projektien määrään.
Ohjelmien välinen toiminta
Muun muassa pelikonsoleille julkaistavat videopelit voivat olla yhtenä suurena binääritiedostona (blob), joka käyttää useita yhteen liitettyjä datatiedostoja.
Ohjelmien kääntäminen ja konfigurointi
Ohjelmointikielellä toteutettu ohjelma käännetään tai tulkataan siihen tehdyllä ohjelmalla. Käännöksen automatisointiin käytetään useita aputyökaluja kuten GNU Autotools.
Valmiit ohjelmat ja ohjelmistot voidaan levittää jakelupaketteina tai myytävinä kokonaisuuksina. Vapaat ja avoimen lähdekoodin ohjelmistot jaetaan usein paketinhallintajärjestelmän avulla.
Asennuksen yhteydessä ohjelma(t) ja sen komponentit konfiguroidaan käyttötapausta ja käyttöympäristöä varten.
Kathryn Grayson
thumb|Kathryn Grayson elokuvan Rakkauden sävel -trailerissa. Kathryn Grayson (9. helmikuuta 1922 – 17. helmikuuta 2010) oli yhdysvaltalainen näyttelijä ja sopraanolaulaja. Hänellä on tähti Hollywood Walk of Famella.
VNV Nation
thumb|VNV Nation VNV Nation on englantilainen yhtye, jonka musiikki yleensä lasketaan EBM:ksi tai synthpopiksi. Yhtye kutsuu itse musiikkityyliään futurepopiksi. Yhtyeeseen kuuluvat Ronan Harris (laulu, sävellys, syntetisaattorit, ohjelmointi) ja Mark Jackson (ohjelmointi, rummut ja rumpukoneet). Lyhenne "VNV" yhtyeen nimessä tarkoittaa "Victory, not Vengeance" (suom. "Voitto, ei kosto"). Suomessa yhtye on vieraillut 28. lokakuuta 2007.
Kathryn Grayson
Grayson syntyi Pohjois-Carolinassa. Hän tuli tunnetuksi elokuvista ja musikaaleista, mutta esiintyi myös televisiossa niinkin huomattavalla menestyksellä, että oli vuonna 1956 ehdolla Emmy-palkinnon saajaksi. Hän esiintyi myöhemmällä urallaan muun muassa televisiosarjassa Murhasta tuli totta.
Graysonin tunnetuimpien elokuvien joukossa ovat Keskiyön suudelma (1949) ja Rakkauden sävel (1950), joissa hän esiintyi tenori Mario Lanzan kanssa. Hän oli kahdesti naimisissa, ja hänellä on vuonna 1948 syntynyt tytär.
Selkirk (kaupunki)
Selkirk on kaupunki Redjoen länsirannalla Kanadassa Manitoban provinssissa, noin 20 kilometriä koilliseen provinssin pääkaupungista Winnipegistä. Kaupungin asukasluku on vuoden 2006 laskennan mukaan 9 515.
Kaupunkilaisia työllistävät pääasiassa turismi, Gerdau/MRM -terästehdas sekä Selkirkin mielenterveyskeskus. Silta yhdistää kaupungin joen itärannalla sijaitsevaan East Selkirkin kylään. Selkirkistä on tieyhteys Winnipegiin valtatietä 9 pitkin sekä rautatieyhteys Canadian Pacific Railwayn tavaraliikenteen sivurataa pitkin.
Kaupungissa sijaitsee myös Winnipegjärven sisävesiliikenteen museo, Marine Museum of Manitoba.
Frank Lautenberg
thumb|right|Frank Lautenberg Frank Raleigh Lautenberg (23. tammikuuta 1924 – 3. kesäkuuta 2013) oli yhdysvaltalainen liikemies ja demokraattisen puolueen poliitikko. Hän toimi Yhdysvaltain senaattorina New Jerseystä vuosina 1982–2001 ja jälleen vuodesta 2003 kuolemaansa asti.
Lautenberg oli juutalainen. Hänen vanhempansa olivat Venäjän ja Puolan juutalaisia. Lautenbergiltä on ensimmäisestä avioliitostaan neljä lasta.
Särkijärvi (Kangasala, Liehunkulma)
Särkijärvi on Pirkanmaalla Kangasalla  sijaitseva järvi.
Maantietoa
Järven pinta-ala on 3,6 hehtaaria ja se on 450 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 118,3 metriä mpy.
Ellen DeGeneres
Ellen Lee DeGeneres (s. 26. tammikuuta 1958 Metairie, Louisiana, Yhdysvallat) on yhdysvaltalainen näyttelijä, stand up -koomikko ja talk show -juontaja. Hänellä on oma talk show nimeltä The Ellen DeGeneres Show.
DeGeneres on juontanut Oscar-gaalan vuosina 2007 ja 2014. Hän oli yksi tuomareista American Idolin yhdeksännellä tuotantokaudella vuonna 2010. Näyttelijänä hän on toiminut elokuvissa Mr. Wrong, EDtv ja The Love Letter, sekä antanut äänensä animaatiohahmo Dorylle elokuvissa Nemoa etsimässä ja Doria etsimässä. Elokuvasta Nemoa etsimässä hän sai Saturn-palkinnon, joka jaettiin ensimmäistä ja viimeistä kertaa ääninäyttelijälle.
DeGeneres on ollut pääosassa kahdessa komediasarjassa, Ellenissä vuosina 1994–1998 ja The Ellen Show’ssa vuosina 2001–2002. Ellenin neljännen kauden aikana vuonna 1997 DeGeneres paljasti olevansa homoseksuaali vieraillessaan The Oprah Winfrey Show’ssa. Pian tämän jälkeen myös hänen hahmonsa Ellen Morgan tuli ulos kaapistaan terapeutilleen, jota näytteli Oprah Winfrey. Sarjassa tutkittiin erilaisia LGBT-yhteisön ongelmia. DeGeneres on voittanut 13 Emmy-palkintoa ja useita muita palkintoja televisio- ja hyväntekeväisyystyöstään.
Marraskuussa 2011 Yhdysvaltain ulkoministeri Hillary Clinton nimesi DeGeneresin maailmanlaajuiseksi AIDS-tietoisuuden erikoislähettilääksi. Presidentti Barack Obama myönsi DeGeneresille marraskuussa 2016 Yhdysvaltain korkeimman siviilikunniamerkin Presidential Medal of Freedomin.
Nuoruus ja koulutus
DeGeneres kasvoi Metairiessa, Louisianassa. Hänen äitinsä on puheterapeutti Elizabeth Jane DeGeneres (o.s. Pfeffer). Hänen isänsä on vakuutusmies Elliot Everett DeGeneres. Ellenillä on yksi veli, Vance DeGeneres, joka on muusikko ja tuottaja. Hän on ranskalaista, englantilaista, saksalaista ja irlantilaista syntyperää. Vuonna 1974 DeGeneresin vanhemmat erosivat. Pian sen jälkeen hänen äitinsä avioitui Roy Gruessendorfin kanssa. Ellen muutti äitinsä ja Gruessendorfin kanssa New Orleansin alueelta Atlantaan, Texasiin. Vance jäi isänsä luokse.
DeGeneres valmistui Atlanta High Schoolista toukokuussa 1976 suoritettuaan ensimmäiset high school -vuotensa Metairiessa. Hän muutti takaisin New Orleansiin opiskellakseen New Orleansin yliopistossa, jossa hänen pääaineenaan olivat viestintätieteet. Yhden lukuvuoden jälkeen hän kuitenkin jätti opintonsa työskennelläkseen serkkunsa Laura Gillenin lakitoimistossa toimistotyöntekijänä. Hän työskenteli myös vaatemyyjänä, tarjoilijana, maalarina ja baarimikkona. Hän kertoo komediatyössään paljon lapsuudestaan ja työkokemuksistaan.
Dylan Walsh
Charles Hunter "Dylan" Walsh (s. 17. marraskuuta 1963 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan Peter Elliotin roolista elokuvassa Congo ja Sean McNamaran roolista televisiosarjassa Muodon vuoksi. Walsh on lisäksi näytellyt elokuvassa Isäpuoli ja poliisisarjassa Muistin vanki.
Ellen DeGeneres
Syntyperä
9. helmikuuta 2011 DeGeneres kertoi The Ellen DeGeneres Show’ssa kirjeestä, jonka oli saanut Uuden-Englannin sukututkimusseuralta. Kirjeessä kerrottiin, että DeGeneres on Cambridgen herttuattaren Catherinen 15. serkku heidän yhteisen esi-isänsä Thomas Fairfaxin kautta.
Dylan Walsh
Walsh syntyi Los Angelesissa ja asui lapsena vanhempiensa työn takia ulkomailla. Walsh palasi Yhdysvaltoihin 10-vuotiaana. Hän valmistui vuonna 1986 Virginian yliopistosta. Walsh oli vuosina 1996–2003 naimisissa näyttelijäkollegansa Melora Waltersin kanssa. Eron jälkeen hän solmi vuonna 2004 uuden avioliiton näyttelijä Joanna Goingin kanssa mutta erosi uudelleen vuonna 2012.
Ellen DeGeneres
Stand up -koomikon ura
DeGeneres aloitti esiintymisen stand up-koomikkona pienissä klubeissa ja kahviloissa. Vuoteen 1981 mennessä hän toimi New Orleansin komediaklubin isäntänä. Hän kertoo Woody Allenin ja Steve Martinin olleen hänen tärkeimmät vaikuttajansa siihen aikaan. 1980-luvun alussa DeGeneres alkoi kiertää maata Showtimen nimettyä hänet Amerikan hauskimmaksi ihmiseksi vuonna 1982. Vuonna 1986 hän esiintyi ensimmäistä kertaa The Tonight Show’ssa Johnny Carsonin vieraana, joka vertasi häntä Bob Newhartiin.
Televisioura
Vuonna 1994 alkoi tilannekomedia Ellen (ensimmäisen kauden ajan These Friends of Mine), jossa DeGeneres esitti sarjan keskushahmoa Ellen Morgania. Sarja sai suurta huomiota vuonna 1997, kun DeGeneresin hahmo paljasti olevansa homoseksuaali. DeGeneres itse oli ”tullut ulos kaapista” The Oprah Winfrey Show’ssa vain muutamaa kuukautta aikaisemmin. Sarja lopetettiin vuonna 1998 sen suosion laskiessa. Vuonna 2001 DeGeneres aloitti uuden sitcomin The Ellen Show’n, mutta sarja ei saanut suurta suosiota ja se lopetettiin jo ensimmäisen kauden jälkeen.
Vuonna 2003 DeGeneresin ura lähti uuteen nousuun hänen annettuaan äänensä lyhytmuistiselle Dori-kalalle Disneyn ja Pixarin piirretyssä Nemoa etsimässä. Syksyllä 2003 DeGeneres alkoi juontaa omaa talk show -ohjelmaansa The Ellen DeGeneres Show’ta, joka on sittemmin voittanut useita Emmy-palkintoja.
DeGeneres äänestettiin vuonna 1982 Amerikan hauskimmaksi ihmiseksi ja hän on kirjoittanut kirjat My Point... And I Do Have One ja The Funny Thing Is..., jotka olivat New York Timesin bestsellereitä. DeGeneres on juontanut Oscar-gaalan vuosina 2007 ja 2014, Emmy-gaalan vuosina 2001 ja 2005 sekä Grammy-gaalan vuosina 1996 ja 1997. DeGeneres esiintyi myös Will & Grace -sarjassa nunnana.
Vuonna 2010 Forbes julkaisi "Hollywood's Animation A-List" -listan, jossa lueteltiin kymmenen menestyksekkäintä Hollywood-näyttelijää animaatioiden parissa – menestys mitattiin elokuvien lipputulojen perusteella. DeGeneres oli listalla jaetulla viidennellä tilalla Eddie Murphyn kanssa.
Yksityiselämä
DeGeneres on seurustellut muun muassa näyttelijä Anne Hechen kanssa. Pari erosi vuonna 2000. Nykyään DeGeneresin elämänkumppani on näyttelijä Portia de Rossi. He menivät naimisiin elokuussa 2008 Los Angelesissa.
Kansalaisdemokraattinen puolue
Kansalaisdemokraattinen puolue (, lyh. ODS) on tšekkiläinen oikeistolainen konservatiivipuolue. Kansalaisdemokraattinen puolue on International Democrat Unionin (IDU) ja Euroopan konservatiivien ja reformistien allianssin (ACRE) täysjäsen.
Historia
Puolue perustettiin helmikuussa 1991 Kansalaisfoorumin hajoamisen myötä. Kansalaisdemokraattisen puolueen (ODS) perustamiskokous järjestettiin saman vuoden huhtikuussa, jolloin sen johtoon nousi silloinen valtiovarainministeri Václav Klaus. Vuoden 1992 parlamenttivaalien jälkeen ODS muodosti oikeistolaisen hallituskoalition ja Klausista tuli pääministeri. Hallitus jatkoi myös vuoden 1996 vaalien jälkeen samalla kokoonpanolla, mutta huomattavasti heikentyneenä kärsittyään vaalitappion. Puolueen rahoitukseen liittyvät kiistat puhkesivat ODS:n sisällä vuoden 1997 lopulla, mikä johti lopulta hallituksen kaatumiseen. ODS hajosi, kun osa puolueen johtohenkilöistä muodosti uuden Vapausliitto-puolueen. Kesäkuun 1998 vaaleissa ODS sai toiseksi eniten paikkoja edustajainhuoneeseen ja puolue sopi tukevansa ns. "oppositiosopimuksessa" Sosiaalidemokraattisen puolueen vähemmistöhallitusta.
ODS voitti vuoden 2006 vaalit ja muodosti keskusta-oikeistolaisen hallituksen yhdessä kristillisdemokraattien (KDU-ČSL) ja vihreiden kanssa. Käytännön hallitustyöskentely lievensi puolueen euroskeptisiä kantoja, mutta neuvottelut Lissabonin sopimuksesta johtivat jälleen sisäisiin kiistoihin presidentiksi valitun Václav Klausin seuraajien ja pääministeri Topolánekin maltillisen ryhmittymän kesken. Viimeistään Tšekin EU-puheenjohtajuuskaudella 2009 tapahtunut kehitys johti Klausin eroamiseen puolueesta joulukuussa 2008.
Ideologia
Kansalaisdemokraattinen puolue pohjautui pitkään sen johtajan Václav Klausin ympärille, joka on ollut ristiriitoja herättävä hahmo Tšekin politiikassa. Ekonomistina Klaus oli talousliberalismin vankka kannattaja ja nosti monesti Margaret Thatcherin roolimallikseen. ODS oli taustavaikuttajana monissa 1990-luvun talousuudistuksissa Tšekin siirtyessä markkinatalouteen. Perinteisesti Kansalaisdemokraattinen puolue on ollut myönteinen Tšekin EU-jäsenyydelle, mutta suhtautunut kielteisesti syvempään integraatioon. Puolustuspolitiikassa puolue on korostanut transatlanttisia suhteita.
La Gomera
thumb|200px|La Gomeran lippu thumb|200px|La Gomeran vaakuna thumb|250px|La Gomera avaruudesta nähtynä thumb|250px|La Gomeran kartta La Gomera on yksi Kanariansaarista. Se kuuluu Santa Cruz de Tenerifen maakuntaan. La Gomeran väkiluku oli 22 622 vuonna 2008.
La Gomeran pääkaupunki on San Sebastián de La Gomera, jonka lisäksi saarella sijaitsevat Agulon, Alajerón, Hermiguan, Valle Gran Reyn ja Vallehermoson kunnat.
Maantiede
La Gomera on pieni, muodoltaan pyöreä vulkaaninen saari. Saaren halkaisija on noin 22 kilometriä. Saaren maisemia hallitsevat jylhät vuoristot ja vehreät aarniometsät, jotka hehkuvat vasten sinistä Atlanttia. Alueelta löytyy myös laakeripuumetsää, joka on nykyisin erittäin harvinaista. Korkein huippu, Alto de Garajonay, nousee 1 487 metriin.
Skotlannin Kakkosliiga
Skotlannin Kakkosliiga on Skotlannin jalkapallon neljänneksi korkein sarjataso. Sarja perustettiin 3. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.
.no
.no on Norjan maakohtainen verkkotunnus (ccTLD). Se otettiin käyttöön vuonna 1983. Tunnusta on hallinnoinut vuodesta 1987 Uninett, joka on valtion tutkimus- ja opetusverkoista vastaava valtionyritys. 20. marraskuuta 2014 .no-maatunnuksen alle oli rekisteröitynä 647 000 tunnusta.
La Gomera
Kulttuuri
La Gomeran erikoisuus on foneettinen vihellyskieli silbo. Aikoinaan vihellyskieltä käytettiin laaksojen yli kommunikoimiseen. Tämä muinainen tapa elää vieläkin: vihellyskieli on yhä pakollinen oppiaine paikallisissa kouluissa.
.no
Aiheesta muualla
Toppdomän
La Gomera
Kulttuuri
Ruokakulttuuri La Gomeralla on melko samanlainen kuin muilla Kanariansaarilla, mutta paikallisia erikoisuuksia ovat miel de palma, palmuhunaja, sekä almogrote-juustolevite.
Matkailu
La Gomera ei ole massaturismikohde: matkailijoiden virta on onnistuttu pitämään suhteellisen matalana matkaajien suunnatessa suuremmille naapurisaarille. Saaren turismi on hyvin erilaista kuin muilla Kanariansaarilla: saari on vehmas ja sen polut sopivat hyvin patikointiin tai maastopyöräilyyn, mutta saaren tummahiekkaiset rannat eivät ole erityisen houkuttelevat uimiseen tai auringonottoon. Saari on suosittu päiväretkikohde naapurisaarella Teneriffalla lomaileville turisteille. Keskellä saarta sijaitseva Garajonayn kansallispuisto on Unescon maailmanperintökohde, ja siellä sijaitsee myös saaren korkein vuorenhuippu. Saarella on myös yksi hyväkuntoinen ja taidolla suunniteltu golfkenttä. Vilkasta yöelämää tai monipuolista ostostarjontaa saarelta ei löydy. Useimmat saaren hotellit ovat keskittyneet Valle Gran Reyn alueelle tai pääkaupunki San Sebastíaniin.
Skotlannin Kakkosliiga
Sarjajärjestelmä
Skotlannin Kakkosliigassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Ykkösliigaan ja sijoille 2.-4. päätyneet joukkueet etenevät karsimaan Ykkösliigapaikasta. Sarjan viimeinen joukkue karsii paikastaan Scottish Professional Football Leaguessa Highland Football Leaguen ja Lowland Football Leaguen parhaiden kanssa.
La Gomera
Liikenne
La Gomeran pieni lentokenttä sijaitsee Playa Santiagossa, ja sinne liikennöivät vain paikalliskoneet Teneriffan pohjoiselta kentältä. Teneriffan Los Cristianosista on lauttayhteys La Gomeralle. Lauttamatka taittuu alle tunnissa.
Una-Sanan kantoni
Una-Sanan kantoni on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan luoteiskulmassa Kroatian rajalla. Idässä se rajautuu Bosnian serbitasavaltaan ja etelässä Kantoni 10:een. Una-Sanan kantonin pinta-ala on 4 125 neliökilometriä ja siellä on 299 343 asukasta (vuonna 2013). Kantoni jakautuu kahdeksaan kuntaan: Bihać, Bosanska Krupa, Bosanski Petrovac, Bužim, Cazin, Ključ, Sanski Most ja Velika Kladuša. Pääkaupunkina toimii Bihać.
La Gomera
Liikenne
Saarella liikkuu harvakseltaan paikallisbusseja. Kätevimmin paikasta toiseen pääsee autolla tai polkupyörällä. Tiet ovat mutkaisia ja mäkisiä vuoristoteitä.
Nikolai Rakov
Nikolai Petrovitš Rakov (, 14. maaliskuuta 1908 – 3. marraskuuta 1990) oli venäläinen säveltäjä.
Una-Sanan kantoni
Una-Sana on Kroatian ympäröimä ja koska molemmat maat ovat kuuluneet Jugoslaviaan, tärkeät liikennereitit Zagrebista Adrianmeren rannikolle kulkevat kantonin kautta, kuten Bosanska Novi–Bihać–Knin-rautatie.
Nikolai Rakov
Elämä
Rakov syntyi Kalugassa ja opiskeli alun perin viulunsoittoa Rubinstein-musiikkikoulussa, sitten sävellystä Moskovan konservatoriossa Reinhold Glièren ja Sergei Vasilenkon johdolla. Valmistuttuaan vuonna 1931 hänestä tuli Glièren avustaja konservatoriossa. Hänestä tuli sittemmin itsestään luennoitsija (1935) ja orkestraation professori (1943).
Rakovin tunnetuimpien oppilaiden joukkoon lukeutuivat Edison Denisov, Boris Tšaikovski, Nikolai Peiko, Andrei Ešpai ja Alfred Schnittke. Hän piti myös konsertteja viulistina ja kapellimestarina ja kirjoitti lukuisia kirjoja orkestraatiosta. Hän sai ensimmäisestä viulukonsertostaan (1944) Stalin-palkinnon 1946 sekä Neuvostoliiton kansantaiteilijan arvonimen 1975.
Rakovin musiikki on tonaalista ja tyylillisesti myöhäisromanttista, ja usein on kuultavissa venäläiskansallisia vaikutteita. Myöhemmissä teoksissaan hän osoitti kiinnostusta uusklassismia kohtaan. Tunnetuimpiin teoksiin kuuluu ensimmäinen viulukonsertto, jonka nosti suuren yleisön tietoisuuteen varsinkin David Oistrah. Rakov kuoli arvostettuna säveltäjänä Moskovassa 1990.
Aritmetiikan peruslause
Aritmetiikan peruslause on lukuteorian perustulos. Sen mukaan jokainen ykköstä suurempi kokonaisluku voidaan esittää alkulukujen tulona, esimerkiksi, ja kullekin luvulle on olemassa vain yksi tällainen esitys, tekijöiden järjestystä lukuun ottamatta. Tällaista tuloesitystä kutsutaan luvun alkutekijähajotelmaksi.
”Tekijöiden järjestystä lukuun ottamatta” tarkoittaa, että tekijät voidaan kertolaskun vaihdannaisuuden vuoksi vaihtaa eri järjestykseen, mutta näitä pidetään silti samana tuloesityksenä. Esimerkiksi esityksiä pidetään samoina, koska niissä on samat alkutekijät yhtä monta kertaa, vaikka eri järjestyksessä. Usein järjestys kiinnitetään niin, että alkuluvut luetellaan pienimmästä suurimpaan:. Toistuva tekijä voidaan myös esittää potenssina:.
Aritmetiikan peruslause pätee silloinkin, kun esitettävä luku itse on alkuluku. Tällöin alkutekijähajotelmassa on vain yksi tekijä, esimerkiksi luvun 7 alkutekijähajotelma on 7. Lause voidaan laajentaa myös tapaukseen, jossa esitettävä luku on 1, mikäli sallitaan tyhjä tulo eli tulo, jossa ei ole yhtään tekijää. Tyhjän tulon arvoksi määritellään 1. Tällöin myös luvulla 1 on yksikäsitteinen alkutekijähajotelma, nimittäin tyhjä tulo.
Ykkönen tekijänä
Aritmetiikan peruslauseen muotoilu on yksi syistä, miksi lukua 1 ei nykyään yleensä määritellä alkuluvuksi. Eri aikoina on ykkösen asema vaihdellut: joskus sitä ei ole pidetty lukuna lainkaan, joskus se taas on määritelty yhdeksi alkuluvuista. Nykyinen määritelmä sopii hyvin aritmetiikan peruslauseen muotoiluun. Jos ykkönen otettaisiin mukaan alkulukuihin, eivät alkutekijähajotelmat enää olisi yksikäsitteisiä, sillä tuloon voisi ottaa mukaan mielivaltaisen määrän ykkösiä: esimerkiksi
Todistus
Aritmetiikan peruslauseessa on olennaisesti kaksi väitettä: alkutekijähajotelman olemassaolo ja sen yksikäsitteisyys.
Alkutekijähajotelman olemassaolo
Alkutekijähajotelman olemassaolo voidaan todistaa melko suoraviivaisesti induktiolla. Todetaan aluksi, että luvulla 2 on olemassa alkutekijähajotelma 2. Olkoon sitten n \ge 3 ja oletetaan, että kaikille kokonaisluvuille on olemassa alkutekijähajotelma. Jos n on alkuluku, niin se on oma alkutekijähajotelmansa. Jos taas n on yhdistetty luku, niin se voidaan hajottaa tuloksi n = ab, missä a ja b ovat kokonaislukuja ja. Induktio-oletuksen nojalla a ja b voidaan kumpikin esittää alkulukujen tuloina; kertomalla nämä tulot keskenään saadaan n alkulukujen tulona.
Alkutekijähajotelman yksikäsitteisyys
Aritmetiikan peruslause seuraa Eukleideen lemmasta melko yksinkertaisesti. Olkoon luvulla n kaksi alkutekijähajotelmaa Koska p jakaa tulon, niin p jakaa jonkin tekijöistä , ja koska ne ovat alkulukuja, niin p on eräs niistä. Molemmat alkutekijähajotelmat voidaan nyt supistaa p:llä. Jatkamalla samaan tapaan nähdään, että alkutekijähajotelmat ovatkin samat.
Vaihtoehtoisesti aritmetiikan peruslause voidaan todistaa myös suoraan jaollisuuden perusominaisuuksista, käyttämättä Eukleideen lemmaa, Eukleideen algoritmia tai vastaavia aputuloksia. Ernst Zermelo kehitti tällaisen suoraviivaisen todistuksen vuonna 1912.
Historia
thumb|upright|right|Gauss todisti alkutekijöihin jaon yksikäsitteisyyden 1801 julkaistussa teoksessaan. Kokonaislukujen jakaminen alkutekijöihin oli tuttua jo antiikin kreikkalaisille. Eukleideen Alkeissa on useita tähän liittyviä tuloksia, mutta ei kuitenkaan aritmetiikan peruslausetta sen nykyisessä muodossa.
Persialainen matemaatikko Kamal al-Din al-Farisi (k. noin 1320) esitti lauseen olemassaolopuolen yleisessä muodossa.
Carl Friedrich Gauss huomautti vuonna 1801 teoksessaan Disquisitiones arithmeticae, että alkutekijähajotelman olemassaolo on kyllä ilmeistä, mutta sen yksikäsitteisyys yleensä vain oletetaan ilman kunnollista todistusta. Gauss esitti ja todisti ilmeisesti ensimmäistä kertaa aritmetiikan peruslauseen jokseenkin nykymuodossaan, siis myös hajotelman yksikäsitteisyyden. . Numerus compositus quicunque unico tantum modo in factores primos resolvi potest.
Yleistyksiä
Aritmetiikan peruslauseen kaltainen tulos pätee myös joissakin muissa lukujoukoissa, mutta ei kaikissa. Kokonaisaluetta, jossa jokaisella alkiolla on (järjestystä ja yksiköitä vaille) yksikäsitteinen jako alkualkioiden tuloksi, kutsutaan yksikäsitteisen tekijöihinjaon alueeksi.
Toisaalta lukujoukossa luvulla 6 on kaksi eri hajotelmaa jaottomien alkioiden tuloksi:. Tässä joukossa alkutekijöihin jako ei siis ole yksikäsitteinen.
Lähteet
Primfaktorzerlegung
Kiai
Kiai on japanilainen taisteluhuuto, jota käytetään hyvin yleisesti budolajeissa. Japanilainen sana ki tarkoittaa mieltä tai henkeä, ai  taas tarkoittaa ”yhdessä”; sananmukaisesti ”kiai” merkitsee ”hengen kanssa”. Kamppailulajeissa tämä purkautuu huutona ja uloshengityksenä, jotka tapahtuvat tekniikkaa suoritettaessa tai ennen sitä.
Kiain ja aikin käyttö
Termejä kiai ja aiki käytetään budolajeissa kuten aikidossa ilmentämään fyysisen voiman, henkisen vahvuuden ja valppauden saumatonta yhteiseloa. Termit kirjoitetaan samoilla kanji-merkeillä, joiden järjestys vain on niissä päinvastainen. Tämän takia aikin voidaan katsoa olevan sisäinen, kiain taas ulkoinen ilmentymä samasta daitōryū-periaatteesta. Kendossa kiain käyttö on tarkoituksellista ja kuuluvaa. Sillä paitsi kohdistetaan omat voimavarat lyöntiin, myös osoitetaan ulkopuolisille oma energia ja keskittyminen.
Kiain muoto
Kiai muodostetaan aina uloshengityksellä. Siihen liittyy aktiivinen voiman käyttö ja sillä on yleensä aina kohdistumissuunta. Välttämättä kiaihin ei tarvitse liittyä suurta ääntä.
Ääntäminen
Budolajeissa on kiaille usein määrätty muoto, joka vaihtelee lajien kesken. Toisin kuin usein luullaan, harvoin kiaissa äännetään juuri sana ”kiai”. Kiain pituus ja elävyys vaihtelee. Esimerkiksi miekan tai jonkin muun aseen piston yhteydessä kiai on lyhyempi kuin laajassa leikkaavassa lyönnissä.
Otar Tšiladze
Otar Tšiladze (, 20. maaliskuuta 1933 – 1. lokakuuta 2009) oli georgialainen kirjailija, jolla oli merkittävä rooli georgiankielisen proosakirjallisuuden elvyttämisessä Stalinin valtakauden jälkeen. Luonteenomaista hänen romaaneilleen on sumerilaisen ja helleenisen mytologian yhdistyminen nykyajan georgialaisen intellektuellin ahdinkoon.
Elämäkerta
Tšiladze syntyi Sighnaghissa Kakhetin maakunnassa silloisen Georgian SNT:n itäosassa. Hän valmistui Tbilisin valtionyliopistosta journalistiksi vuonna 1956. Hän julkaisi ensimmäiset teoksensa, pääosin runoutta, 1950-luvulla. Samaan aikaan hän kirjoitti johtaville lehdille Tbilisissä. Tšiladzesta tuli suosittu useiden pitkien ja tunnelmallisten romaanien myötä, kuten Gzaze erti katsi midioda (, "mies kulki tietä pitkin", 1972–1973), Qovelman tšemman mpovnelman (, "kaikki jotka löytävät minut", 1976) ja Avelumi (, 1995). Hän toimi Mnatobi-kirjallisuuslehden päätoimittajana vuodesta 1997 lähtien ja julkaisi myös useita runo- ja näytelmäkokoelmia. Hänelle myönnettiin Šota Rustavelin valtionpalkinto vuonna 1983 ja Georgian valtionpalkinto vuonna 1993.
Tšiladze kuoli pitkään sairauteen lokakuussa 2009. Hänet haudattiin Mtatsmindan pantheoniin Tbilisissä. Hänen isoveljensä Tamaz Tšiladze on myös kirjailija.
Jarno Tuunainen
Jarno Tuunainen (s. 5. marraskuuta 1977 Helsinki) on entinen suomalainen jalkapalloilija. Hän oli pelipaikaltaan keskuspuolustaja, mutta pystyi pelaamaan myös keskikentän pohjalla.
Tuunainen on PK-35:n kasvatti ja debytoi seuran tuolloin Kakkosessa pelanneessa edustusjoukkueessa kaudella 1995. Suomen korkeimmalla sarjatasolla Veikkausliigassa hän teki ensiesiintymisensä kasvattajaseuransa riveissä kaudella 1998. Hän on edustanut liigassa myös Jokereita, Tampereen Pallo-Veikkoja, Atlantista, Allianssia, KooTeePeetä ja Myllykosken Palloa. Hän palasi PK-35:een kaudeksi 2011.
Tuunainen on pelannut 233 liigaottelua ja tehnyt kuusi liigamaalia. Hän saavutti SM-hopeaa Jokereissa kaudella 2000 ja Allianssissa kaudella 2004, SM-pronssia PK-35:ssä kaudella 1998 sekä Suomen cupin mestaruuden Jokereissa kaudella 1999 ja Atlantiksessa kaudella 2001. Hänet valittiin Veikkausliigan fair play -pelaajaksi kaudella 2002.
Tuunainen on pelannut myös 19 poikamaaottelua.
Nuottajärvi (Kangasala)
Nuottajärvi on Pirkanmaalla Kangasalla  sijaitseva järvi.
Maantietoa
Järven pinta-ala on 18,4 hehtaaria ja se on 700 metriä pitkä ja 500 metriä leveä. Järvellä on kartan mukaan kaksi saarta. Sen rantaviivan pituus on 2,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 115,5 metriä mpy.
Jean-Michel Cavalli
Jean-Michel Cavalli (s. 13. heinäkuuta 1959) on ranskalainen jalkapallovalmentaja ja entinen pelaaja.
Hänen poikansa Johan Cavalli on ammattilaisjalkapalloilija.
Ura pelaajana
Cavallin peliura jäi varsin vaatimattomaksi. Hän edusti eri seuroja kotisaarellaan Korsikalla vuosina 1971–1990.
Ura valmentajana
1990 Cavalli aloitti Gázelec FCO Ajaccion päävalmentajana. Hän toimi seuran päävalmentajana kahden kauden ajan. 1993–94 hän toimi Al-Nasr Riadin luotsina ja johdatti seuran Saudi-Arabian mestariksi voittoon.
Cavalli palasi 1994 Ranskaan ja siirtyi Lille OSC:n päävalmentajaksi palaten 1997 Saudi-Arabiaan. Cavalli luotsasi Al-Riad SC:n Crown Prince Cupin finaaliin.
Palattuaan Ranskaan 1998 Cavalli luotsasi Gázelec Ajaccioa ja RC Paris'ta. Hän on valmentanut myös Kreikassa ja Italiassa saavuttamatta suurta menestystä.
Kesäkuussa 2006 hän siirtyi Algerian maajoukkueen peräsimeen. Hänen johdollaan Algeria ei kuitenkaan selvinnyt karsinnoista vuoden 2008 Afrikan mestaruuskisoihin ja Cavalli jätti tehtävänsä lokakuussa 2007.
Joulukuussa 2007 hän siirtyi marokkolaisen Wydad Casablancan peräsimeen jättäen tehtävänsä helmikuussa 2008.
Joulukuussa 2008 Cavalli siirtyi Ligue 2:ssa toiseksi viimeiseksi pudonneen Nîmes Olympiquen päävalmentajaksi. Sittemmin hänet erotettiin tehtävästään marraskuussa 2010.
Meriitit valmentajana
Neorealismi (kirjallisuus)
Neorealismi on noin 1945–1955 vallalla ollut italialainen autenttisuuteen pyrkinyt elokuvataiteen ja kirjallisuuden antifasistis-vasemmistolainen suuntaus, joka sai vaikutteita modernista angloamerikkalaisesta kirjallisuudesta.